Document ID: 32006R0905

A BIZOTTSÁG 905/2006/EK RENDELETE
(2006. június 20.)
a lengyel intervenciós hivatal birtokában lévő közönséges búzának a közösségi piacon történő viszonteladására vonatkozó folyamatos pályázati felhívás tárgyát képező mennyiség tekintetében a 835/2006/EK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 6. cikkére,
mivel:
(1)
A 835/2006/EK bizottsági rendelet (2) folyamatos pályázati felhívást nyitott meg a lengyel intervenciós hivatal birtokában lévő 150 000 tonna közönséges búza viszonteladására.
(2)
Tekintettel a piac jelenlegi helyzetére, a folyamatos pályázati eljárással érintett mennyiség 250 000 tonnára való változtatásával helyénvaló növelni a lengyel intervenciós hivatal által a belső piacon eladásra kínált közönséges búza mennyiségét.
(3)
Következésképpen helyénvaló a 835/2006/EK rendeletet módosítani.
(4)
Az ebben a rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 835/2006/EK rendelet a következőképpen módosul:
1.
Az 1. cikkben szereplő „150 000 tonna” helyébe „250 000 tonna” lép.
2.
A melléklet címében szereplő „150 000 tonna” helyébe „250 000 tonna” lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 20-án.

Labels: 3
17
18